Oficiālais Vēstnesis L 155 , 14/06/2002 Lpp. 0023 - 0024



Komisijas Regula (EK) Nr. 1017/2002 (2002. gada 13. jūnijs) par dažu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Komisijas Regulu (EK) Nr. 796/2002 [2], jo īpaši tās 9. pantu, tā kā: (1) Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, jāpieņem pasākumi attiecībā uz šīs regulas pielikumā minēto preču klasifikāciju. (2) Regulā (EEK) Nr. 2658/87 izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz to vai pievieno tai papildu apakšnodaļas un ir izveidota ar īpašiem Kopienas noteikumiem, lai piemērotu tarifu vai citus pasākumus, kas saistīti ar preču tirdzniecību. (3) Šai regulai pievienotās tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar atbilstīgajiem KN kodiem, kas norādīti 2. ailē, ņemot vērā pamatojumu, kas izklāstīts 3. Ailē. (4) Ievērojot Kopienas noteikumus par divkāršās pārbaudes sistēmām, kā arī preventīvu un retrospektīvu Kopienas uzraudzību attiecībā uz tekstilizstrādājumiem, tos ievedot Kopienā, būtu lietderīgi, lai personas, kuru rīcībā ir saistoša izziņa par tarifu, ko attiecībā uz preču klasifikāciju kombinētajā nomenklatūrā sniedz dalībvalstu muitas iestādes, bet kas neatbilst šīs regulas noteikumiem, varētu turpināt to izmantot sešdesmit dienas, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92, ar kuru izveido Kopienas Muitas kodeksu [3] un kurā jaunākie grozījumi izdarīti ar Eiropas Parlamenta un Padomes Regulu (EK) Nr. 2700/2000 [4]. (5) Šajā regulā paredzētie pasākumi ir saskaņā ar Muitas kodeksa komitejas atzinumu, IR PIEŅĒMUSI ŠO REGULU. 1. pants Preces, kas raksturotas pielikuma tabulas 1. ailē, kombinētajā nomenklatūrā klasificē ar atbilstīgajiem KN kodiem, kas norādīti 2. ailē. 2. pants Ievērojot Kopienā spēkā esošos noteikumus attiecībā uz divkāršas pārbaudes sistēmām un preventīvu un retrospektīvu Kopienas uzraudzību attiecībā uz tekstilizstrādājumiem, tos ievedot Kopienā, saskaņā ar 12. panta 6. punktu Regulā (EEK) Nr. 2913/92 saistošu izziņu par tarifu, ko sniedz dalībvalstu muitas iestādes un kas neatbilst šīs regulas noteikumiem, var turpināt izmantot sešdesmit dienas. 3. pants Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 13. jūnijā Komisijas vārdā — Komisijas loceklis Frederik Bolkestein [1] OV L 256, 7.9.1987., 1. lpp. [2] OV L 128, 15.5.2002., 8. lpp. [3] OV L 302, 19.10.1992., 1. lpp. [4] OV L 311, 12.12.2000., 17. lpp. -------------------------------------------------- PIELIKUMS Apraksts | KN kods | Pamatojums | (1) | (2) | (3) | 1.Plāna trikotāžas neirstoša interloka lupatiņa no 100 % poliestera, kuras izmērs ir apmēram 21 cm x 21 cm. Visas četras malas ir aizkausētas.(Tīrīšanas lupatiņa)(Skatīt fotogrāfiju Nr. 620) | 63071010 | Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, 7. c) piezīmi attiecībā uz XI iedaļu, 1. piezīmi attiecībā uz 63. nodaļu, kā arī KN kodu 6307, 630710 un 63071010 aprakstu. Ņemot vērā to, ka malas ir aizkausētas, izstrādājumu uzskata par apdarinātu. Skatīt arī harmonizētās sistēmas paskaidrojumus attiecībā uz XI iedaļas "Vispārīga informācija" II daļas "Apdarināti izstrādājumi" 3. punktu. Skatīt arī harmonizētās sistēmas paskaidrojumu attiecībā uz 1. punktu pozīcijā 6307. | 2.Austa piecstaru zvaigzne, kas satur metāliskas un citas dzijas, pildīta ar sintētisku materiālu un kā izmērs ir apmēram 8 cm x 8 cm. Pie viena no stariem ir metāliska diega cilpiņa piekāršanai.(Citi apstrādāti izstrādājumi — dekorācijas)(Skat. fotogrāfiju Nr. 623) | 63079099 | Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, 7. a) un 7. e) piezīmi attiecībā uz XI iedaļu, 1. piezīmi attiecībā uz 63. nodaļu, kā arī KN kodu 6307, 630790 un 63079099 aprakstu. Ņemot vērā šā izstrādājuma izskatu, to var izmantot visu gadu, ne tikai un ne īpaši Ziemassvētkos. Tādēļ nav iespējama klasifikācija pozīcijā 9505. | +++++ TIFF +++++ +++++ TIFF +++++ --------------------------------------------------